stanford-oval/wikipedia huggingface dataset:
Ruotsin hallitus
Hallituksen muodostaminen > Vaalien jälkeen

Vaalituloksen selvittyä istuva pääministeri voi valita, jatkaako pääministerinä vai ei. Jos hän valitsee jatkavansa, järjestetään luottamusäänestys, ja mikäli yli puolet (vähintään 175) edustajaa äänestää vastaan, pääministerin pitää erota ja hallitus kaatuu (epäluottamuksesta voidaan äänestää milloin vain, mutta vaalien jälkeen puolueiden voimasuhteet voivat olla ratkaisevasti muuttuneet). Jos pääministeri puolestaan päättää erota, kaatuu hallitus ilman äänestystä. Tässä yhteydessä puhemies pyytää eronnutta pääministeriä ja tämän hallitusta jatkamaan toimitusministeristönä, kunnes uusi hallitus on valittu.
Puhemies aloittaa heti hallituksen eron jälkeen keskustelut kaikkien valtiopäiväpuolueiden puheenjohtajien kanssa, ja valitsee hallitustunnustelijaksi sen, jolla katsoo olevan parhaat mahdollisuudet muodostaa uusi hallitus. Mikäli uudet valtiopäiväedustajat valitsevat ensimmäisessä kokoontumisessaan noin kaksi viikkoa vaalien jälkeen uuden puhemiehen, tämä jatkaa siitä mihin edellinen puhemies jäi.
Keskusteltuaan puheenjohtajien kanssa ja tehtyään päätöksensä puhemies ilmoittaa pääministeriehdokkaan sekä hallitukseen kaavaillut puolueet valtiopäiville, jossa asiasta äänestetään. Mikäli yli puolet edustajista äänestää vastaan, ehdotus hylätään ja puhemies käy uudelleen keskustelut puoluejohtajien kanssa ja tekee uuden ehdotuksen. Muussa tapauksessa se hyväksytään. Puhemies voi tehdä kaikkiaan neljä ehdotusta, ja jos neljäskään ei mene läpi, järjestetään uudet vaalit.
Hallituksen muodostaminen > Kun pääministeri on valittu

Valtiopäivien hyväksymällä pääministerillä on valta nimetä loput ministerit hallitukseensa. Hänen tulee ilmoittaa valintansa mahdollisimman pian nimityksensä jälkeen.
Virallisesti uusi hallitus astuu virkaansa valtionpäämiehen eli kuninkaan tai hallitsevan kuningattaren puheenjohtamassa konseljissa, jossa puhemies ilmoittaa ehdotuksensa ja valtiopäivien siitä tekemän päätöksen, ja valtionpäämies toteaa uuden hallituksen astuneen virkaansa.
Nykyinen hallitus

Ruotsin nykyinen hallitus on Kristerssonin hallitus.
Aiheesta muualla

Hallituksen internetsivut (ruotsiksi)
Konseljisali Tukholman kuninkaanlinnassa. Täällä hallituksen vaihtuminen tapahtuu muodollisesti monarkin puheenjohdolla.
Sepangin 12 tunnin ajo 2016

Sepangin rata.
Sepangin 12 tunnin ajo 2016 oli kestävyysajokilpailu, joka ajettiin 10. joulukuuta Sepang International Circuitin moottoriradalla Malesiassa.
Kilpailun voittivat Audilla ajaneet Robin Frijns, Christopher Haase ja Laurens Vanthoor.
Seututie 127

Seututien 127 alkupiste Hyönölässä seututieltä 280 nähtynä
Seututie 127 on Lohjan Pusulassa kulkeva seututie. Se alkaa Hyönölän kylästä ja vie Ikkalan kylään. Tie on pituudeltaan noin kymmenen kilometriä, ja se on vanha maalaistie.
Aiheesta muualla

Kuvia tai muita tiedostoja aiheesta Seututie 127 Wikimedia Commonsissa
Seututie 249

Seututie 249 Karkussa, Sastamalassa.
Seututie 249 on Sastamalan Keikyästä Hämeenkyröön Kyröskoskelle kulkeva seututie. Tien pituus on 57 kilometriä. Tien pohjoispää Häijäästä Kyröskoskelle oli aikaisemmin numeroitu seututie 262:ksi.
Tie kulkee ensin valtatieltä 12 yhdystielle 2583 nimellä Äetsäntie. Sieltä tie kulkee Vammalassa olevan Sastamalankadun risteykseen nimellä Satakunnantie. Vammalan ja Karkun välinen osuus on Häijääntie, jonka jälkeen Karkun ja valtatien 11 välinen osuus on Sastamalantie, aiemmin Vammalantie. Viimeinen osuus valtatieltä 11 on Hämeenkyrön kuntarajalle asti Kyröntie ja sen jälkeen Hämeenkyrön kuntakeskukselle asti Häijääntie.
Siaka Stevens

| Siaka Stevens |
| --- | --- |

Sierra Leonen 1. presidentti
 21. huhtikuuta 1971 – 28. marraskuuta 1985  
Seuraaja:  Joseph Saidu Momoh
Sierra Leonen 3. pääministeri
 26. huhtikuuta 1968 – 21. huhtikuuta 1971  
Edeltäjä:  Albert Margai
Seuraaja:  Sorie Koroma
Henkilötiedot
Syntynyt: 24. elokuuta 1905 Moyamba, Brittiläinen Sierra Leone
Kuollut: 29. toukokuuta 1988 (82 vuotta) Freetown, Sierra Leone
Kansalaisuus:  Sierra Leone
Puoliso:  Rebecca Steven
Tiedot
Puolue:  All People’s Congress (APC)
Tutkinnot:  Fourah Bay College Ruskin College
Uskonto:  kristinusko
Etnisyys:  limba, mende
Siaka Probyn Stevens (24. elokuuta 1905 Moyamba, Brittiläinen Sierra Leone – 29. toukokuuta 1988 Freetown, Sierra Leone) oli sierraleonelainen poliitikko. Hän toimi maansa pääministerinä 1967–1971 ja presidenttinä 1971–1985.
Stevens toimi ammattiyhdistyksessä ja tuli tunnetuksi jo siirtomaa-aikana. Maansa itsenäistymisen jälkeen hän jäi aluksi oppositioon perustamansa puolueen APC:n (All People’s Congress) kanssa. Puolue voitti vuoden 1967 vaalit, ja Stevensistä tuli pääministeri. Pian sen jälkeen armeija kuitenkin kaappasi vallan. Siviilihallinnon myötä Stevens palasi valtaan seuraavana vuonna. Hän selvisi myös kahdesta muusta sotilasvallankaappauksesta. Vuonna 1978 APC:stä tuli ainoa sallittu puolue. Vuonna 1985 Stevens luopui vallasta vapaaehtoisesti, mikä oli harvinaista sen ajan afrikkalaisille valtionpäämiehille.
Aiheesta muualla

Kuvia tai muita tiedostoja aiheesta Siaka Stevens Wikimedia Commonsissa
Sky Lopez

| Sky Lopez |
| --- | --- |

Henkilötiedot
Syntynyt: 23. joulukuuta 1975 (ikä 48) Stillwater, Minnesota, USA
Ammatti:  pornonäyttelijä malli laulaja
Pornonäyttelijä
Pituus:  165 cm
Paino:  54 kg
Aiheesta muualla
Kotisivut
IMDb
Corrie R. Floris eli Sky Lopez (s. 23. joulukuuta 1975 Stillwater, Minnesota) on yhdysvaltalainen entinen pornotähti ja malli.
Lopez aloitti uransa aikuisviihdealalla vuonna 1999. Hän sekä näytteli että ohjasi elokuvia ja työskenteli ainakin Vivid Entertainmentille ja Shane's Worldille. Hän esiintyi usein yhdessä ystävänsä ja pornonäyttelijäkollegansa Krystal Stealin kanssa.
Lopez vetäytyi vuonna 2005. Hän ilmoitti, että ura pornotähtenä ei johda muuhun kuin "itsensä tuhoamiseen" ja "ettei sitä maailmaa voi suositella kenellekään".
Lopez on harrastanut rapmusiikkia 12-vuotiaasta saakka. Hän kasvoi Oaklandissa, Kaliforniassa, ja hänellä on alankomaalaisia, indonesialaisia sekä oseanialaisia sukujuuria.[lähde? ]
Rokkilaulaja

| Rokkilaulaja Mikko Alatalo |
| --- | --- | --- |

Studioalbumin tiedot
 Äänitetty : syksypuolella 1976   tammikuussa 1977
 Studio : Microvox, Lahti (1976)   Finnvox, Helsinki (1977)
 Julkaistu: 1977
 Formaatti: LP-levy (LRLP 222)   C-kasetti (LRC 222)
 Tuottaja(t): Hessu Silvennoinen   Mikko Alatalo
 Tyylilaji: folk, folkrock, country rock, bluesrock, poprock
 Kesto: 42.44
 Levy-yhtiö: Love Records
 Levymerkki: Love Records
Muut kannet
   Albumin takakansi.
Listasijoitukset
  Suomi: 10. (maaliskuu 1977) 
Mikko Alatalon muut julkaisut
| Hasardi 1976 | Rokkilaulaja 1977 | Viimeinen lehmipoika 1978 |
Singlet albumilta Rokkilaulaja
 ”Aino” / ”Lättähattublues” Julkaistu: 1976 (LRS 2153)  ”Rokkilaulaja” / ”Kokotti” Julkaistu: 1977 (LRS 2166)  ”Voimamiehen tango” / ”Anna mulle lovee” Julkaistu: 1977 (LRS 2179)
Rokkilaulaja on suomalaislaulaja Mikko Alatalon soolouran kolmas studioalbumi, joka ilmestyi keväällä 1977. Alataloa säestää levyllä pääasiassa jo edellisenä vuonna ilmestyneellä Hasardi-albumilla soittanut progressivinen rock-yhtye Tabula Rasa, jonka kanssa Alatalo keikkaili ja teki yhteistyötä vuosina 1975-1977. Yhtyeen kitaristi Heikki ”Hessu” Silvennoinen on myös tuottanut albumin Alatalon kanssa. Levyllä Alataloa säestävät myös Vanha Isäntä- ja Juice-yhtyeet.
Albumin tunnetuimmaksi kappaleeksi nousi nimikappale ”Rokkilaulaja”, jolla Alatalo osallistui vuoden 1977 Suomen euroviisukarsintaan, mutta jäi karsintojen 6. sijalle. Kyseisestä kappaleesta julkaistu single oli parhaimmillaan radioiden yhdeksänneksi soitetuin kappale. Albumi puolestaan kohosi parhaimmillaan Suomen virallisen listan 10. sijalle pysyen listoilla yhteensä 13 viikon ajan.
Albumi julkaistiin Love Records -levymerkillä LP-levynä ja C-kasettina. Albumia ei ole toistaiseksi julkaistu CD-levynä.
Albumista tuli eräänlainen välityö, sillä se koottiin lähinnä hittikappaleeksi nousseen ”Rokkilaulajan” ympärille. Lisäksi Alatalo oli alkanut jo suunnitella kokonaista laulusarjaa maaseuduista ja sen ihmisistä. Laulusarja sai myöhemmin nimekseen Lauluja Siirtomaasuomesta ja sarjan ensimmäinen albumi Yhdentoista virran maa ilmestyi jo vuonna 1978.
Kappaleet

Kaikki kappaleet sanoittanut ja sovittanut Alatalo, ellei toisin mainita.
Kappaleet > A-puoli

Rokkilaulaja – 2.58 (säv. & san. Alatalo – Harri Rinne, sov. Mikko Alatalo – Jarno Sinisalo)
Kokotti – 3.43 (säv. & san. Alatalo – Rinne)
Stradiduida – 5.06 (säv. Alatalo, sov. Alatalo – Heikki Silvennoinen)
Enkeli – 2.56 (säv. Alatalo)
Voimamiehen tango – 3.21 (säv. & san. Alatalo – Rinne, sov. Kalevi Nyqvist)
Lättähattublues – 2.49 (säv. Alatalo, sov. Alatalo – Vakkilainen – Sillanpää – Tikka – Haavisto – Aronen)
Kappaleet > B-puoli

Aino – 3.16 (säv. Alatalo)
Tässä ja nyt – 3.55 (säv. Alatalo – Silvennoinen)
Anna mulle lovee – 3.20 (alkup. ”Gimme Some Lovin’”, säv. & san. Stevie Winwood – Muff Winwood – Spencer Davis, suom. san. Rinne)
Suuri pieni mies – 1.41 (säv. Alatalo)
Yöpukurock – 2.05 (säv. & san. Alatalo – Rinne)
Maisteri – 2.56 (säv. Alatalo, sov. Alatalo – Vakkilainen – Sillanpää – Haavisto – Tikka – Aronen)
Rahat ja henki – 3.39 (säv. & san. Alatalo – Rinne)
Kappaleet > Huomioita

LP-levyn takakannessa ei mainita kappaletta ”Maisteri” (12) ollenkaan sekä kappaleet ”Enkeli” (4) ja ”Tässä ja nyt” (8) ovat väärinpäin.
LP-levyn keskiössä ei mainita kappaletta ”Enkeli” (4) ollenkaan, vaan ”Tässä ja nyt” -kappale (8) on sekä omalla että ”Enkeli”-kappaleen paikalla.
Kokoonpano > Muusikot

Mikko Alatalo – laulut
Kokoonpano > Muusikot > Tabula Rasa

Heikki Silvennoinen – kitarat ja laulu
Jarno Sinisalo – piano, urut, Roland-syntetisaattori ja -jousikone
Tapio Suominen – bassokitara
Juke Aronen – rummut ja lyömäsoittimet
Kokoonpano > Muusikot > Vanha Isäntä (6–7, 12)

Timo Vakkilainen – mandoliini (6, 12)
Seppo Sillanpää – banjo, viulu
Olli Haavisto – dobro, pedal steel-kitara, akustinen kitara
Juha Tikka – bassokitara (6, 12)
Kokoonpano > Muusikot > Juice (4)

Petteri Salminen – piano ja kitara
Safka – urut ja jousikone
Juuso Nordlund – bassokitara
Kaj Martin – rummut
Kokoonpano > Muut muusikot

Sami Hurmerinta – akustinen kitara (10)
Maarit Hurmerinta – laulu (10)
Pentti Penninkilampi – laulu ja örinä (2, 11)
Kalevi Nyqvistin tango-orkesteri (5)
Kokoonpano > Tuotanto

Heikki ”Hessu” Silvennoinen – tuottaja
Mikko Alatalo – tuottaja
Jokke – tavaroiden roudaus
Timpa – tavaroiden roudaus
Timo Kelaranta / Saftra – kansi
Arto Jousi / Q-studio – etukannen televisiokuva
Pekka Nurmikallio – äänitys (Microvox, Lahti syksypuolella 1976; 2–4, 6–9, 12)
Iain Churches – äänitys (Finnvox, Helsinki tammikuussa 1977; 1, 5, 10–11, 13)
Mikki Nuorivaara – äänitys (Finnvox, Helsinki tammikuussa 1977; 1, 5, 10–11, 13)
Reino Aaltonen – äänitys (Finnvox, Helsinki tammikuussa 1977; 1, 5, 10–11, 13)
Tom Bildo – äänitys (Finnvox, Helsinki tammikuussa 1977; 1, 5, 10–11, 13)
Arvioita

Vuoden 2016 singlekokoelmalla Love Records – Kaikki singlet 4 Miska Rantanen kuvaili albumin syntyneen nimikappaleen aiheuttamana ja hyvin harkitsemattomana. Hänen mielestään epätasaisella albumilla vakavat laulut ja hauskat rallit vuorottelevat tavalla, joka ei kasvata osiensa summaa millään lailla.
Sky Saxon

Sky Saxon
Sky "Sunlight" Saxon (oik. Richard Elvern Marsh, 20. elokuuta 1937 – 25. kesäkuuta 2009) oli yhdysvaltalainen rock and roll -muusikko, joka oli 1960-luvulla Los Angelesissa vaikuttaneen psykedeelistä ja garage rockia esittäneen yhtyeen The Seedsin johtaja, laulaja ja basisti.
Saxon perusti Seedsin 1965, ja yhtyeen ensimmäinen levy ilmestyi 1966. Yhtyeen menestys jäi vähäiseksi, lähinnä on historiaan jäänyt sen ensisingle "Pushing too Hard". 1970-luvulla hän liittyi hippikommuuniin The Source Family, joka kuitenkin hajosi, kun sen johtaja Father Yod kuoli 1974. Eräiden jäsenten kanssa Saxon jatkoi musiikin tekemistä, ja levypaketti God and Hair sen materiaalista julkaistiin Japanissa 1998.
Seututie 232

Seututie 232 päätekohdastaan kuvattuna Punkalaitumella.
Seututie 232 on Humppilan Murrolta valtatieltä 2 Punkalaitumelle seututien 230 kiertoliittymään kulkeva maantie. Tie oli ennen vuoden 1996 tienumerouudistusta maantie 2312. Tien pituus on 19 kilometriä.
Tien kulku

Tie saa alkunsa Humppilan Murrossa sijaitsevasta valtatien 2 risteyksestä. Ensin tie kulkee pääosin suorana mutta paikoin vähän mutkittelevana Humppilan kunnan luoteisosan maaseudun halki. Tämän jälkeen tie kohtaa sekä Kanta-Hämeen ja Pirkanmaan maakuntarajan että Humppilan ja Punkalaitumen kuntarajan. Seuraavaksi tie ohittaa Metsäkulman kunnanosan sen itäpuolelta. Sen jälkeen tie jatkuu profiililtaan pääosin suorana mutta loivasti mutkittelevana noin kolme kilometriä, jonka tehtyään se ohittaa Sadonmaan kunnanosan. Noin kilometrin Sadonmaan ohituksen jälkeen tie ohittaa Kiertolan kunnanosan sekä kohtaa pian sen jälkeen Myllytien ja Orisuontien risteykset. Seuraavaksi tie jatkuu profiililtaan samanlaisena seuraavan parin kilometrin verran ennen saapumistaan Jalasjoen kylään. Täällä tie kohtaa Vihalaidantien risteyksen ja alkaa seuraamaan Punkalaitumenjoen vesistöhaaran rantoja. Seurattuaan Punkalaitumenjoen rantoja noin kolmen kilometrin matkalta tie ohittaa Porttikallion urheilukeskuksen sen eteläpuolelta. Sen jälkeen tie kulkee vielä loivasti mutkitellen kaksi kilometriä, jonka päätteeksi se saapuu yhdystien 2310 risteykseen. Risteyksessä tie kääntyy koilliseen kohti Punkalaitumen keskustaa, jonka jälkeen se ylittää vielä Punkalaitumenjoen ennen saapumistaan Punkalaitumen keskustaan ja päätepisteeseen eli seututien 230 kiertoliittymään.
Tien osoitenimenä on ensin Punkalaitumentie valtatieltä 2 kuntarajalle, Murronharjuntie yhdystien 2310 risteykseen, ja Kanteenmaantie viimeisellä 350 metrillä ennen päätepistettä eli seututien 230 kiertoliittymää.
Siam Park

Siam Parkin sisäänkäynti.
Siam Park on vesipuisto Teneriffalla Kanariansaarilla. Puisto sijaitsee Playa de las Américasin reunalla Costa Adejessa. Sen rakentaminen alkoi vuonna 2004, ja se avattiin vuonna 2008. Siam Park on Kanariansaarten suurin vesipuisto.
Siam Parkin suunnittelivat isä ja poika Wolfgang ja Christoph Kiessling omistamansa, Teneriffan pohjoisosassa sijaitsevan Loro Parque -eläintarhan rinnakkaiskohteeksi. Thaimaa-teemainen vesipuisto houkutteli ensimmäisenä toimintavuonnaan 600 000 ja vuonna 2011 jo 800 000 kävijää. Vesipuistoon mahtuu 7 500 asiakasta päivässä.
Siam Park on noussut Trip Advisor -verkkopalvelun käyttäjäarvioissa maailman parhaaksi vesipuistoksi.
Laitteet

The Volcano
The Dragon
Wave Palace
Naga Racer
The Giant
The Tower of Power
River Sawasdee
Jungle Snake
The Lost City
Mekong Rapids
Aiheesta muualla

Wikimedia Commonsissa on kuvia tai muita tiedostoja aiheesta .
Siam Parkin kotisivut (englanniksi)
Santos FC

Santos Futebol Clube on brasilialainen 14. huhtikuuta 1912 perustettu jalkapalloseura, jonka edustusjoukkue pelaa maan pääsarjassa, Série A:ssa. Seuran kotikaupunki on São Paulon osavaltiossa sijaitseva Santos. Kotiottelunsa joukkue pelaa Vila Belmiro -stadionilla, johon mahtuu 20 000 katsojaa. Seuran puheenjohtajana toimii Marcelo Teixeira ja edustusjoukkueen valmentajana Vanderlei Luxemburgo.
Merkittäviä pelaajia

Ady
Alex Sandro
Carlos Alberto
Clodoaldo
Danilo
Diego
Ganso
Gilmar
Giovanni
Leo
Marcelinho Paraíba
Neymar
Pelé
Pepe
Robinho
Zito
Mestaruudet

Intercontinental Cup
1962, 1963 (2)
Copa Libertadores
1962, 1963, 2011 (3)
Recopa Intercontinental
1968 (1)
Conmebol Cup
1998 (1)
Campeonato Brasileiro Série A
1961, 1962, 1963, 1964, 1965, 1968, 2002, 2004 (8)
Taça de Prata
1968 (1)
Taça Brasil
1961, 1962, 1963, 1964, 1965 (5)
Copa do Brasil
2010 (1)
Campeonato Paulista
1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016 (22)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Campeonato Brasileiro Série A kausi 2018
América | Atlético Mineiro | Atlético Paranaense | Bahia | Botafogo | Ceará | Chapecoense | Corinthians | Cruzeiro | Flamengo | Fluminense | Grêmio | Internacional | Palmeiras | Paraná | Recife | Santos | São Paulo | Vasco da Gama | Vitória
Skimmia

| Skimmia |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Sapindales
Heimo::  Ruutakasvit Rutaceae
Suku::  Skimmiat Skimmia
Laji::  japonica
Kaksiosainen nimi
 Skimmia japonica  Thunb. 
Katso myös
   Skimmia Commonsissa 
Infobox OKNimi-testi OK: 
Skimmia (Skimmia japonica) on ruutakasveihin kuuluva pensas, jota käytetään myös koristekasvina. Laji esiintyy alkuperäisenä Japanissa, Taiwanissa, Sahalinin ja Kuriilien saarilla. Se on ainavihanta, nahkea- ja paksulehtinen, valkokukkainen, punamarjainen pensas.
Slimani

Slimani on muun muassa seuraavien henkilöiden sukunimi:
Chico Slimani (s. 1971), brittiläinen laulaja
Islam Slimani (s. 1988), algerialainen jalkapalloilija
Leïla Slimani (s. 1981), marokkolaissyntyinen Ranskassa asuva kirjailija ja toimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sear Bliss

Sear Bliss on unkarilainen black metal -yhtye, joka perustettiin vuonna 1993.
Albumit

The Pagan Winter (demo) (1995)
Phantoms (1996)
The Haunting (1998)
Souldive [MCD] (1999)
Grand Destiny (2000)
Forsaken Symphony (2002)
Glory and Perdition (2004)
Nykyiset jäsenet

András Nagy – laulu, basso
Zoltán Pál – pasuuna
István Neubrandt – kitara
Zoltán Schönberger – rummut
Entiset jäsenet > Laulajat

Zoltán Csejtei (1994–1995)
Entiset jäsenet > Basistit

Csaba Tóth (1993–1994)
Entiset jäsenet > Kitaristit

János Barbarics (1993–1999)
Viktor Scheer (1997–1999)
András Horváth P. (1999–2001)
Csaba Csejtei (1994–1997, 2001–2005)
Entiset jäsenet > Kosketinsoittajat

Winter (1994–1997)
Gergely Szücs (1995, 1997–1999)
Entiset jäsenet > Trumpetistit

Gergely Szücs (1994–1999)
Entiset jäsenet > Rumpalit

Norbert Keibinger (1993–1995)
Zoltán Csejtei (1995–1997)
Aiheesta muualla

Yhtyeen www-sivut
Salpausselän seisake

Salpausselän seisake (lyh. Sss) on rautatieliikennepaikka Lahden stadionin vieressä. Sille päättyy ennen Lahden satamaan Vesijärven rautatieasemalle johtanut rata.
Seisakkeella ei ole säännöllistä junaliikennettä. Sitä voidaan käyttää Salpausselän suurten juhlatapahtumien tai Lahdessa järjestettävien messujen yhteydessä.
Aiheesta muualla

Jätealtaan ympärillä kukoisti idylli - Mainitaan mm. 1900-luvun alkupuolella rataosalla tapahtunut junaonnettomuus, jonka seurauksena veturi syöksyi järveen.
Kuvia tai muita tiedostoja aiheesta Salpausselän seisake Wikimedia Commonsissa
Sky News Australia

| Sky News Australia |
| --- | --- |

Lähetykset alkoivat:  19. helmikuuta 1996
Omistaja:  News Corp
Kuvaformaatti:  576i (SD) 1080i (HD)
Tunnuslause:  Australia's News Channel
Maa:   Australia
Pääkonttori:  Sydney, Uusi Etelä-Wales
Rinnakkaiskanava(t):  Sky News Weather Channel Sky News Extra
Kotisivu:  skynews.com.au
Infobox OKNimi-testi OK: 
Sky News Australian studiot Sydneyssä.
Sky News Australia on australialainen ympärivuorokautinen uutiskanava, joka näkyy kaapeli- ja satelliittitelevision välityksellä. Kanavan omistaa Rupert Murdochin News Corp -konserniin kuuluva Australian News Channel.
Kanavan lähetykset alkoivat 19. helmikuuta 1996, ja se oli ensimmäinen Australiassa toiminut uutiskanava. Se oli alun perin Seven Networkin, Nine Networkin ja tuolloin News Corpiin kuuluneen BSkyB:n yhteisomistuksessa. Kanava on brändätty Britannian Sky Newsin mukaan.
Kanava on viime vuosina herättänyt kritiikkiä oikeistolaisen politiikan tukemisesta. Sitä on myös syytetty koronaviruspandemiaan sekä Yhdysvaltain presidentinvaaleihin 2020 liittyvien salaliittoteorioiden levittämisestä.
Elokuussa 2021 YouTube asetti Sky News Australian väliaikaiseen julkaisukieltoon koronavirukseen liitettyjen perättömien tietojen levittämisestä.
Sky News Australian tunnetuimpia juontajia ja toimittajia ovat muun muassa Andrew Bolt, Peta Credlin, Rita Panahi, Alan Jones ja Chris Kenny.
Aiheesta muualla

Kanavan viralliset sivustot (englanniksi)
Sami Laine

Sami Laine (s. 28. huhtikuuta 1977) on suomalainen pesäpalloilija. Laine edusti koko uransa Superpesiksessä Hyvinkään Tahkoa. Laine saavutti urallaan yhden SM-hopean kaudella 1999 ja yhden SM-pronssin kaudella 2002. Hän pelasi ulkokentällä ykkösvahtina. Laine pelasi urallaan 193 Superpesiksen runkosarjaottelua. Näissä hän löi kuusi kunnaria ja 70 tavallista juoksua, toi 197 juoksua ja keräsi 693 kärkilyöntiä. Laine pelasi urallaan 52 Superpesiksen ylemmän loppusarjan ottelua. Näissä hän löi yhden kunnarin ja kymmenen tavallista juoksua, toi 26 juoksua ja keräsi 168 kärkilyöntiä.
Sami Lehtinen

| Sami Lehtinen |
| --- | --- |
 Sami Lehtinen Ilosaarirockissa kesällä 2011.
Henkilötiedot
Muusikko
Tyylilajit:  rock
Soittimet:  basso, kitara
Yhtyeet:  Apulanta
  [ Muokkaa Wikidatassa ] [ ohje ]  
Sami ”Parta-Sami” Lehtinen on suomalainen basisti ja kitaristi, joka tunnetaan parhaiten Apulannan basistina. Hän on kotoisin Tammelasta ja koulutukseltaan soitinrakentaja. Nykyään hän asuu Helsingissä.
Lehtisestä tuli Apulannan virallinen jäsen vuoden 2005 alussa Tuukka Temosen lähdettyä yhtyeestä. Ennen Temosen lähtöä Lehtinen oli toiminut vuodesta 2001 lähtien yhtyeen keikkakitaristina. Hän myös soitti lisäkitaroita albumille Hiekka ja EP:lle Pudota. Ennen Apulantaan liittymistään Lehtinen työskenteli rakennustyömaalla. Hänet tunnetaan erityisesti hänelle ominaisesta parrasta, josta nimitys Parta-Sami tuleekin.
Sami Lehtinen lopetti Apulannan basistina 26.5.2014.
Sferifikaatio

Sferifikoitua omenamehua
Sferifikaatio on molekyyligastronomiassa käytetty tekniikka, jolla luodaan palloja. Tekniikoita on kolmenlaisia: Tavallinen sferifikaatio, käänteinen sferifikaatio ja jäädytetty käänteinen sferifikaatio.[lähde? ] Tavallisessa spherifikaatiossa sferifikoitavaan nesteeseen laitetaan yleensä natriumalginaattia ja neste pudotetaan kalsiumkylpyyn. Käänteisessä sferifikaatiossa taas nesteeseen laitetaan kalsiumia ja se pudotetaan natriumalginaattikylpyyn. Käänteinen sferifikaatio on hyvä verrattuna tavalliseen, koska pallot lopettavat kiinteytymisen huuhdottaessa. Tavallisella sferifikoinnilla tuotetut pallot pitää tarjoilla välittömästi. Pienistä palloista käytetään monesti nimeä kaviaari. Suuremmat ovat esimerkiksi munia, gnoccheja tai raviolia.[lähde? ]
Samaa uudestaan

| ”Samaa uudestaan” Steen1 mukana Saimaa |
| --- | --- | --- |

Singlen tiedot
 Julkaistu: 2005
 Formaatti: CDS
 Tyylilaji: rap, pop, rock
 Levy-yhtiö: Monsp Records
Steen1:n muut singlet
|   | ”Samaa uudestaan” 2005 | ”Terroristi” 2006 |
"Samaa uudestaan" on rap-artisti Seppo Lampelan Steen1 -nimellä julkaistu single, jolla vierailee Saimaa. Kappaleen perusversio löytyy Steen1:sen Ajatusrikoksia -kokoelmalta. Single julkaistiin alkuvuodesta 2005.
Kappaleluettelo

Samaa uudestaan
Samaa uudestaan (Celtic Froström: Lievä disko huijaus -remix)
Samaa uudestaan (Pjvm -remix)
Samaa uudestaan (PP -remix)
Seppo Lampela
| --- | --- |
Studioalbumit::  Salaliittoteoria ·  Varasta pomolta ·  Runoja kontrollihuoneesta ·  Pesismaila ja ananas ·  Bensaahan ne pojat tuli hakemaan ·  Jedin paluu ·  Hipaisu ikuisuutta ·  Rikollinen
Kokoelmat::  Ajatusrikoksia
EP:t::  Nottinghamin paskasheriffi ·  Valkoinen jänis ·  Paskasheriffin paluu
Singlet::  "Samaa uudestaan" ·  "Terroristi" ·  "Marssi" ·  "Tennispallobiisi"
Kirjat::  Hullu klovni
Muut artikkelit::  Diskografia ·  Spürma ·  Taipan Circle ·  Astro